Komisijos reglamentas (EEB) Nr. 2688/85
1985 m. rugsėjo 25 d.
ketvirtą kartą iš dalies keičiantis Reglamentą (EEB) Nr. 32/82, nustatantį specialių eksporto grąžinamųjų išmokų už galvijieną suteikimo sąlygas
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Graikijos stojimo aktu, ypač į jo 18 straipsnio 6 dalį,
kadangi Komisijos reglamentas (EEB) Nr. 32/82 [2] su paskutiniais pakeitimais, padarytais Reglamentu (EEB) Nr. 631/85 [3], nustato specialias eksporto grąžinamųjų išmokų už galvijieną suteikimo sąlygas; kadangi minėto reglamento 3 straipsnyje yra nurodyta, kad produktai turi būti ženklinami skerdykloje; kadangi tais atvejais, kai skerdena arba skerdenos pusė jau yra paženklintos pagal minėtą reglamentą, tos skerdenos ar skerdenos pusės ketvirčiai gali būti ženklinami ir kitoje vietoje; kadangi būtų patartina numatyti tokią galimybę minėtame reglamente;
kadangi šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 32/82 3 straipsnis papildomas šia pastraipa:
"Tais atvejais, kai skerdenos arba skerdenų pusės į priekinius arba užpakalinius ketvirčius pjaustomos ne skerdykloje, o kurioje nors kitoje vietoje, 2 straipsnio 2 dalyje nurodyta institucija pirmiau minėtą skerdenoms arba skerdenų pusėms išduotą sertifikatą gali pakeisti kitais pirmiau minėtiems ketvirčiams skirtais sertifikatais su sąlyga, jei buvo įvykdyti visi reikalavimai, susiję su sertifikatų išdavimu."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1985 m. rugsėjo 25 d.